  Майя Бывальцева Синоптикъёс 4-тӥ тулыспалысен Удмуртиын куазь урод кариськоз шуыса ало. Кызьы ивортэ элькунысь Гидрометцентр, арнянуналысен зол лымыялоз. Со сяна, лымшорысь пельтӥсь тӧл кужмоялоз. Тужгес зол тӧласькоз 4-тӥ тулыспаллэн нырысетӥ ӝыныяз но мукет нуналаз. 5-тӥ тулыспалэ потон уе тӧл секундскын 19–20 метрозь пельтоз. Сюресъёс вылын югдур секыт луыны быгатоз — пельскоз, лымы дыръя урод адӟиськоз, лымы пельтэмъёс кылдозы. Со дыре ик элькунын шуныт кариськоз. Арнянуналэ нуназе но вордӥськонэ 0…-5 градус луоз. Куазь уродмон Атлантика палась циклон ортчемен герӟаськемын. Тегъёс: Ижкар Гидрометцентр Удмуртия куазь лымы  